Μπίλλι Άιλις

Νεαρή ηλικία

Η Άιλις μεγάλωσε στο Λος Άντζελες και είναι τέκνο μιας οικογένειας ηθοποιών και μουσικών. Η μητέρα της Μάτζι Μπερντ είναι ηθοποιός, τραγουδίστρια και σεναριογράφος, ενώ ο πατέρας της Πάτρικ Ο'Κόνελ είναι ηθοποιός. Οι ρίζες της είναι κυρίως Ιρλανδικές και Σκωτσέζικες. Στην νεαρή ηλικία των 11, η Άιλις άρχισε να γράφει και να τραγουδάει τα πρώτα της τραγούδια, με δάσκαλο τον μεγαλύτερο αδερφό της, Φιννέα (Φιννέας Ο'Κόννλε) ο οποίος έγραφε, τραγουδούσε και έφτιαχνε ήδη τα δικά του τραγούδια μαζί με την μπάντα του.

2015-17: ''Don't Smile at Me''

Τον Οκτώβριο του 2015, ηχογράφησε το τραγούδι ''Ocean Eyes'' το οποίο αρχικά γράφτηκε απ'τον αδερφό της Φιννέα για την μπάντα του, και το έστειλαν στην δασκάλα χορού της για να χορογραφήσουν το τραγούδι. Το ''Ocean Eyes'' κυκλοφόρησε ως το πρώτο σινγκλ της στο SoundCloud το 2016. Το βίντεο κλιπ κυκλοφόρησε στις 24 Μαρτίου 2016 ενώ ένα βίντεο στο οποίο η Άιλις χορεύει την χορογραφία που φτιάχτηκε για το τραγούδι κυκλοφόρησε στις 22 Νοεμβρίου, 2016. Την ίδια χρονιά κυκλοφόρησε το σινγκλ ''Six Feet Under''. Το ''Ocean Eyes'' κυκλοφόρησε παγκοσμίως από τις δισκογραφικές Darkroom και Interscope Records στις 18 Νοεμβρίου 2016 και έλαβε θετικές κριτικές. Στις 14 Ιανουαρίου 2017 η Άιλις κυκλοφόρησε ένα EP με 4 remix του τραγουδιού.
Ακολουθώντας την επιτυχία του ''Ocean Eyes'', η Άιλις δημοσίευσε το σινγκλ ''Bellyache'' στις 24 Φεβρουαρίου 2017. Στις 30 Μαρτίου η Άιλις κυκλοφόρησε το τραγούδι ''Bored'' ως μέρος των επίσημων τραγουδιών για την σειρά 13 Reasons Why στο Netflix. Στις 30 Ιουνίου 2017 κυκλοφόρησε το σινγκλ "Watch" και αργότερα κυκλοφόρησε το σινγκλ ''Copycat'' στις 11 Ιουλίου 2017, μαζί με την ανακοίνωση ότι θα εκδώσει το πρώτο EP της με τίτλο ''Don't Smile at Me''.

2018-Σήμερα: When We All Fall Asleep, Where Do We Go?

Τον Φεβρουάριο του 2018, η Άιλις ξεκίνησε την περιοδεία της με τίτλο ''Where's My Mind Tour'', η οποία τελείωσε τον Απρίλιο του 2018. Η Άιλις συνεργάστηκε μαζί με τον Αμερικανό τραγουδιστή Χαλίντ για το σινγκλ ''Lovely", το οποίο κυκλοφόρησε τον Απρίλιο του 2018 και ήταν μέρος των τραγουδιών για την δεύτερη σεζόν του 13 Reasons Why. Επίσης κυκλοφόρησε τα σινγκλ "Bitches Broken Hearts'' και ''You Should See Me in a Crown". Στις 17 Οκτωβρίου, 2018, η Άιλις κυκλοφόρησε το σινγκλ "When the Party's Over''. Στις 29 Ιανουαρίου, κυκλοφόρησε ένα τρέιλερ (teaser) για το επόμενο της τραγούδι με τίτλο ''Bury a Friend''.
Στις 30 Ιανουαρίου κυκλοφόρησε το τραγούδι ως το κυρίως κομμάτι του πρώτου της άλμπουμ με τίτλο ''When We All Fall Asleep, Where Do We Go?''. Η Άιλις έδωσε το όνομα αυτό μέσα από έναν στίχο στο τραγούδι λέγοντας: '' Όταν έγραφα το Bury a Friend η ιδέα για ολόκληρο το άλμπουμ μου έκανε κλικ''. Στις 4 Μαρτίου, 2019 κυκλοφόρησε το τέταρτο σινγκλ με τίτλο ''Wish You Were Gay''. Το τελευταίο και πέμπτο σινγκλ ''Bad Guy'' κυκλοφόρησε μαζί με το άλμπουμ στις 29 Μαρτίου 2019. Το άλμπουμ έκανε ντεμπούτο στην πρώτη θέση στο Billboard 200, ενώ στην πρώτη του εβδομάδα εμφανίστηκε πρώτο στα τσαρτ του Ηνωμένου Βασιλείου, του Καναδά, της Αυστραλίας, της Ελλάδας μεταξύ πολλών άλλων χωρών, κάνοντας την Άιλις την πρώτη καλλιτέχνιδα η οποία γεννήθηκε στην δεκαετία του 2000 και κατάφερε να φτάσει στην πρώτη θέση των τσαρτ με το άλμπουμ της. Η Άιλις έσπασε ένα ρεκόρ στο Billboard Hot 100. Το ρεκόρ που έσπασε ήταν αυτό των περισσότερων τραγουδιών από μια γυναίκα καλλιτέχνη, καθώς την ίδια στιγμή 14 τραγούδια της βρίσκονταν στο τσαρτ. Μεταξύ άλλων βρίσκονταν το τραγούδι Ocean Eyes μαζί με όλα τα τραγούδια της απ'το άλμπουμ εκτός από το τραγούδι Goodbye.